《强立许酒不至因以趣之》
宋代·李处权

北里溪山翠满门，似闻小阮瓮浮春。
怜渠世乱益风味，念我途穷多苦辛。
旷士可无千日醉，浮生何事百年身。
临风日日香穿鼻，被缚甘为瓮下人。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。